Consintió que lo papa Esteban IV lo coronás en Rems en 816-817, lo que significaba que la dignidat imperial l'atorgaba unicament lo Pontífiz román. En 817 la Ordenatio Imperii estableix que la dignidat imperial siga heredada por lo primochenito suyo Lotario y los atros fillos Pepín y Loís lo Chermanico hereden como subordinaus a l'emperador lo Reino d'Aquitania y Bavera. En esta ordinación se diz que no bi habrá atras divisions. Manimenos en l'anyo 829 Ludovico Piu no cumple este principio y creya lo "Reino d'Alamania" pa su atro fillo Carlos lo Calvo, lo que fará que se produga la rebelión de Pepín, Loís y Lotario en l'anyo 830.